text: Anders og Anne er kærester og kolleger 
  16 maj 2018 kl. 20.41
  Sammen driver kæresteparret Anne Poulsen og Anders Koed Jensen en virksomhed. Selvom det giver mange udfordringer, så nyder de at dele virksomheden. 
  Forestil dig at arbejde med din kæreste, samlever eller ægtefælle. 
  Sådan er det for kæresteparret Anders Koed Jensen og Anne Poulsen. De er forældre til en lille søn, og sammen driver de virksomheden Træls, der er et bæredygtigt koncepthus.
  Anne Poulsen, medejer, Træls: "Der er pisse mange udfordringer ved at arbejde sammen."
  - Der er pisse mange udfordringer ved at arbejde sammen, siger Anne Poulsen, der er medejer af Træls. 
  Selvom det ikke var med hendes gode vilje, blev hun en del af virksomheden. Og i dag fungerer hun som chef. 
  - Altså, nu har vi jo ikke valgt at stifte en virksomhed sammen. For det var Anders, der gerne ville starte en virksomhed, siger hun. 
  - Jeg tænkte til at starte med, at jeg skulle være chef, for hvem tænker ikke det? Men jeg fandt hurtigt ud af, at det fungerede ikke ret godt, siger Anders Koed Jensen. 
  Når sønnen hentes slutter arbejdsdagen
  Selvom de to langt fra altid er enige om alting, og selvom det er mange timer, de to bruger sammen, så gør det ikke noget.
  Anne Poulsen, medejer, Træls: "Der er bare ikke noget federe end at fejre sejre med den man elsker over alt på jorden."
  - Der er bare ikke noget federe, end at fejre sejre med den man elsker over alt på jorden, understreger Anne Poulsen. 
  Parret har da også nogle klare regler for, hvornår det er arbejdsdag, og hvornår det er fritid. 
  - Når vi afleverer vores barn i dagplejen, så begynder vores arbejde, og når vi henter ham igen, så stopper den. Og tro mig, vi kan toppes som vanvittige i bilen på vej til dagplejen, men så snart vi rammer dagplejen, så stopper det, siger Anne Poulsen.
  